cyanic-selkie/wikianc huggingface dataset:
OMON
OMON (russisk: Отряд милиции особого назначения; Otrjad militsii osobogo naznatsjenija, «Militsavdeling for spesialoppdrag») er en spesialavdeling i politiet, underlagt innenriksministeriet i Russland (tidligere Sovjetunionen). Det er en OMON-avdeling i hver subnasjonale inndeling i Den russiske føderasjon. De settes inn ved høyrisikooppdrag slik som arrestasjoner av farlige personer, gisselsituasjoner og kontraterror.
OMON ble opprettet i 1979 under forberedelsene til sommer-OL 1980 i Moskva.
Landkreis Meißen (1996–2008)
Landkreis Meißen var en Landkreis i Fristaten Sachsen, som eksisterte fra 1. januar 1996 til 31. juli 2008. Kretsen grenset til Landkreis Riesa-Großenhain i nord, til Landkreis Kamenz i øst, til den kretsfrie byen Dresden i sørøst, til Weißeritzkreis og Landkreis Mittweida i sør og til Landkreis Mittweida og Landkreis Döbeln i vest.
Historie
Amt Meißen, under forvaltningsdistriktet Markgrevskapet Meißen, omtales i skriftlige kilder allerede i 1334. Det strakk seg fra Mohorn i sør til Riesa i nord, og til elven Elben i øst og til Mügeln-Döbeln i vest.
Under kretsreformen i Den tyske demokratiske republikk i 1952 ble flere kommuner i Kreis Meißen overført til Kreis Freiberg og Kreis Döbeln, og også til de nyopprettede kretsene Kreis Freital og Kreis Dresden-Land.
Under Kretsreformen i Sachsen i 1994 og 1996 var det opprinnelig meningen å gjenopprette kretsen under navnet Landkreis Meißen-Dresden. I kjølvannet av en dom i Fristaten Sachsens forfatningsdomstol ble kretsen først opprettet den 1. januar 1996 under navnet Landkreis Meißen-Radebeul gjennom en sammenslåing av de tidligere kretsene Kreis Dresden-Land og Kreis Meißen. Den 1. mars 1997 endret den navn til Landkreis Meißen.
I forbindelse med Kretsreformen i Sachsen i 2008 ble Landkreis Meißen slått sammen med Landkreis Riesa-Großenhain til den nye Landkreis Meißen.
Byer og kommuner
Landkreis Meißen bestod av 6 byer og bykommuner, og 9 andre kommuner (Gemeinde). 2 av disse kommunene inngikk i et interkommunalt forvaltningsfellesskap. Nedenfor ser vi kommunenes innbyggertall pr 31. desember 2006.
Meißen (district)
George Albert Smith (oppfinner)
I 1896 patenterte Smith, i Hove, England et kamera og projektorsystem. Han var også eieren av St. Anne's Well Pleasure Gardens i Hove på den tiden. Han kjøpte en prototype filmkamera fra en ingeniør Alfred Darling fra distriktet, som seinere kom med mange bidrag til utviklingen av filmteknologien.
Smith utviklet så den første vellykkede fargefilmprosessen, Kinemacolor, men på grunn av et patentsøksmål som William Friese-Greene anla mistet han praktisk talt muligheten til å drive forretningsvirksomheten sin.
Hamar Skiklubb
Hamar Skiklubb er en idrettsforening fra Hamar. Leder er Ingrid Robøle. Klubben har over 500 medlemmer, den mest berømte er Jan Egil Andresen, som deltok i VM i Oberstdorf i 2005 og i Vinter-OL 2006 i Torino i Italia.
Den ble først stiftet 17. januar 1891, men slo seg den 19. april 1921 sammen med seks andre skiklubber i nærområdet til Hamar Idrettslag, og endret navnet til HIL – Skigruppen. De arrangerte Hovedlandsrennet i 1931, og NM i 1949.
Den 4. desember 1959 stiftes Hamar Skiklubb på nytt, med medlemmer hovedsakelig fra HIL – Skigruppen, Storhamar Idrettslag og Hamarkameratene. HIL – Skigruppen ble oppløst i 1972.
Hamar Skiklubb er arrangør av det årlige Kirkebakken Grand Prix i Hamar sentrum, som er et populært arrangement med mange kjente norske og internasjonale skiløpere på rulleski.
Monaco under Sommer-OL 2008
Monaco under Sommer-OL 2008. Fem sportsutøvere, fire menn og en kvinne fra Monaco deltok i fem sporter, friidrett, judo, skyting, roing og vektløfting under Sommer-OL 2008 i Beijing. De vant ikke noen medalje.
30px|Friidrett Friidrett
Menn
30px|Roing Roing
Men
Uí Néill
Uí Néill (betydning «Néills etterkommere») var det fremste politiske dynastiet i Irland fra 600-tallet til slutten av 900-tallet. De hevdet at de nedstammet fra Niall Noigíallach («Niall med ni gisler»), en legendarisk og delvis historisk overkonge av Irland som i henhold til en kilde døde en gang rundt år 405. Ifølge tradisjonen stammet han fra Conn Cétchatach, slik at Uí Néill blir en gren av dynastiene kjent som Connachta, men Uí Néill er generelt inndelt i en nordirsk og sørirsk gren av slekten/stammen.
I tidlig middelalder hadde Uí Néill-klaner kontroll over den nordlige og sentrale delen av Irland. Området de kontrollerte i nord ble kalt nordlige Uí Néill, og området de kontrollerte rundt kongeriket Míde ble således sørlige Uí Néill. Fra 500-tallet fram til Brian Boru i 1002 monopoliserte lederne for Uí Néill tittelen konge av Tara, også kalt overkonge av Irland. Denne tittelen vekslet mellom den nordlige og den sørlige greinen, fra midten av 700-tallet mellom den nordlige klanen Cenél nEógain og den sørlige Clann Cholmáin.
Grener av av Uí Néill
John V. Kelleher, en innflytelsesrik katalysator i utviklingen av irske historiske studier, mente at Uí Néill bare var en betegnelse på sammenslutning av irske stammer som konstruerte en felles stamfar i Niall. Antallet angivelige sønner av Niall økte i løpet av perioden hvor Uí Néill dominerte, etter hvert som andre folkegrupper kom under kontroll av Uí Néill og skapte seg en Uí Néill-identitet ved å konstruere et stammetavle hvor deres stamfar ble oppgitt som en sønn av Niall. Det synes likevel rimelig sikkert. at det var en tidlig kjerne av etterkommere av Niall, en gruppe som inkluderte etterkommerne til Lóegaire, Coipre, Fiachu, Conall Gulban og Conall Cremthainne. Det har vært foreslått at de to sønnene kalt Conall kan være samme person.
Grunnleggerne av Uí Néill-grenene er de påståtte sønnene til Niall Noigíallach, syv i alt:
Den nordlige Uí Néill-grenen:
Den sørlige Uí Néill-grenen:
Alle disse mennene var i sin levetid kjent som medlemmer av Connachta-dynastiet, eller som «sønnene til Niall». Begrepet «Uí Néill» kom ikke i sitt vesen i bruk før på tiden til Nialls barnebarn og oldebarn.
Dynastier stammet fra Uí Néill, slik som Cenél Conaill og Cenél nEógain, hadde makten i Ulster fram til deres nederlag i niårskrigen i 1603. Mange av familieoverhodene flyktet til det katolske Europa i 1607, en hendelse som ble kjent som jarlenes flukt.
Restigouche (elv)
Restigouche River er en elv i Canadas østlige delstater New Brunswick og Quebec, som renner fra utspringet i de canadiske Appalachene og nordøstover til Chaleur Bay ved Atlanterhavet. Elven er om lag 200 km lang og er kjent for sitt rike dyre- og fugleliv. Den renner gjennom byen Campbelton når den når havet.
Ravnens sang
Ravnens sang (svensk: Korpens sång) er en ungdomsroman av Per Nilsson som blander magisk realisme, undergangsstemning og ungdommelige identitetsspørsmål Den ble utgitt i 1994 på forlaget Rabén & Sjögren og utkom i norsk oversettelse av Tor Fretheim i 1996 på Cappelen Forlag.
Romanen ble nominert til Augustprisen i 1994.
Jag trodde änglarna fanns
Jag trodde änglarna fanns er et samlealbum av Ole Ivars, utgitt i 2007.
Petter Aspebakken Linstad
Petter Aspebakken Linstad (født 12. mars 1987 i Kongsvinger) er en norsk fotballspiller.
Som julekvelden på kjerringa
Som julekvelden på kjerringa er et norsk underholdningsprogram som ble sendt hver lille julaften på NRK Radio fra 1971 til 2007. Programmet gikk direkte og ble først ledet av Else Michelet og Ingrid Sahlin-Sveberg, men fra 1973 frem til 2007 var det kun Sahlin-Sveberg som satt ved mikrofonen. Programmet gjenoppstod i 2017.
Programmet varte rundt to timer og besto av kåserier, dikt, julemusikk og annen underholdning ledsaget av Sahlin-Svebergs stemme. Opp gjennom årene hadde programmet mange gjester og flere av disse var gjengangere. Blant dem som ofte var innom studioet var Per Aabel, Nils Johan Rud, Kjell Aukrust, Toralv Maurstad, Wenche Foss, Knut Risan og Lise Fjeldstad.
Programmet ble vanligvis avsluttet med Mahalia Jacksons versjon av Silent night.
Bakgrunn
Programmet gikk inn en i tradisjon NRK hadde med førjulsprogrammer. P1 hadde svært lenge hatt et kvelden-før-kveldenprogram på lillejulaften. I flere år hadde først Erik Diesen og siden Kjell Edlund hatt sendinger disse kveldene. I 1971 ønsket Kjell Edlund å gjøre noe annet og Sahlin-Sveberg tilbød seg å ta denne jobben.
Et gutteliv!
Et gutteliv (egentlig Boy Meets World) er en amerikansk komiserie for barn og ungdom som gikk på ABC fra 1993 til 2000. Serien handler om gutten Cory Matthews og hans omgangskrets. Ben Savage spilte rollen som Cory Matthews. Det ble spilt inn 158 episoder.
Sesong 1
Elleve år gamle Cory Matthews (spilt av Ben Savage) og hans bestevenn Shawn Hunter (spilt av Rider Strong) vokser opp i Philadelphia i delstaten Pennsylvania. De er lite interessert i skolen, selv om læreren George Feeny forsøker iherdig å få dem på bedre tanker. I utgangspunktet er det sport de er opptatt av, men utover i sesong 1 begynner de to guttene å bli interessert i jenter. Hovedpersonen Cory begynner gradvis også å få en større forståelse for foreldrene sine, og å innse hvordan de stiller opp for ham. Cory har en eldre bror som heter Eric (spilt av Will Friedle), og Cory blir frustrert og lei seg av at Eric stadig oftere nedprioriterer samværet med lillebroren for å være sammen med en eller annen jente. Derimot har Cory og lillesøsteren Morgan et nært forhold.
I tillegg til Shawn har to andre av Corys klassekamerater sentrale biroller i serien; den ene er skoleflinke Stuart Mingus, den andre er en jente som heter Topanga (spilt av Danielle Fishel) og som ikke er redd for å gå sine egne veier og skille seg ut fra flokken.
Sesong 2–5
I den andre sesongen begynner Cory, Topanga og Shawn på lower secondary high school (som tilsvarer norsk ungdomsskole). De får en ukonvensjonell engelsklærer som heter Jonathan Turner. Selv om de først ser på Turner som kul og tøff, innser de snart at han er lærer fremfor alt annet. Underveis i den andre sesongen gjør Cory og Shawn en rekke forsøk på å bli mer populære blant klassekameratene. Som følge av dette havner de blant annet nesten i slagsmål med en mobber og får problemer med Mr. Feeny, som har blitt rektor på den nye skolen deres. Det ender opp med at det er Shawn som blir mest populær av de to guttene, men han holder likevel fast ved vennskapet med Cory. Shawns mor Virna forlater sønnen og ektemannen Chet (spilt av Blake Clark), og Shawn tar dette tungt. Chet drar for å finne Virna igjen, og Shawn får først bo hos Cory og familien hans, men flytter etter hvert inn hos Jonathan Turner.
Cory er forelsket i Topanga, men tør ikke å be henne med på date, og i stedet er det bestevennen Shawn som ber henne med ut. Men da Topanga endelig innser hva Cory egentlig føler for henne, blir de kjærester. Etter kort tid blir de enige om å være bare venner. Men noen måneder senere blir Topanga med Cory på en tur til Disney World, og på denne turen blir de sammen igjen.
Corys storebror Eric går ut av high school i sesong 3, men kommer ikke inn på college eller universitet noe sted. I fjerde sesong forsøker han å forbedre karakterene sine. Faren til Eric og Cory åpner en sportsbutikk som Eric skal være med på å drive. I femte sesong flytter Eric hjemmefra og begynner på college. Han deler leilighet med Jack, som det viser seg at er halvbroren til Shawn. Shawn flytter inn hos dem, men finner snart ut at han ikke har noe til felles med Jack. Dette fører til stadige sammenstøt mellom to halvbrødrene.
Topangas mor blir forflyttet til en ny jobb i Pittsburgh, som ligger over 480 kilometer fra Philadelphia, og Topanga flytter med familien til Pittsburgh. Cory og Topanga prøver å ha et avstandsforhold, men det ender med at Topanga rømmer tilbake til Philadelphia. Topangas foreldre bestemmer at hun kan bo hos sin tante Prudence (spilt av Olivia Hussey) i Philadelphia frem til Topanga er ferdig med skolen. Senere i skoleåret havner Mr. Turner i en alvorlig motorsykkel ulykke.
En ny student, Angela, flytter til Philadelphia og blir kjæreste med Shawn. Corys mor Amy oppdager at hun er gravid. Under en skitur i regi av skolen forstuer Cory ankelen, og Lauren, som jobber på skihytten, tar seg av ham. De kysser hverandre, og Cory lyver om det for Topanga. Topanga oppdager Corys løgn, og de slår opp. Cory er opprørt etter bruddet, han drikker seg full og ender opp med å bli arrestert, sammen med Shawn. De to blir enige om å aldri drikke alkohol mer, men Shawn bryter løftet og dukker opp full på skolen. Shawn innser at alkoholisme går i familien hans, og at han burde slutte å drikke.
Topanga tilgir Cory etter at hun selv har kysset en gammel venn fra barneskolen. De går på skoleball sammen, og blir kåret til ballets konge og dronning. Samme kveld forteller Corys mor Amy, at hun er gravid. Mr. Feeny bestemmer seg for å pensjonere seg ved slutten av skoleåret, og flytter til Wyoming, men det tar ikke lang tid før han er tilbake som lærer. Topanga kommer inn på Yale University, men Cory vil ikke at hun skal dra fra ham. Etter eksamen sier Topanga at hun ikke vil begynne på Yale fordi hun vil være sammen med Cory. Topanga frir til Cory, men begges foreldre blir opprørt over at de har forlovet seg i så ung alder.
Sesong 6–7: College
Shawn, Cory, Topanga og Angela begynner på Pennbrook University, der Jack og Eric også går. Rachel McGuire, en ny student fra Texas, flytter inn hos Eric og Jack. Dette fører til problemer, ettersom begge guttene blir forelsket i henne. Faren til Angela forsøker å rekruttere studenter til et reserveoffiserprogram (ROTC), som innebærer at de kan få stipend for å studere mot at de forplikter seg til å tjenestegjøre i USAs reservestyrker. Feeny blir tilbudt en lærerjobb ved universitetet, og blir etter hvert kjæreste med en av dekanene. Topangas foreldre skiller seg, og Topanga bestemmer seg for å avlyse det planlagte bryllupet. Hun slår opp med Cory, og forteller ham at hun ikke tror på ekte kjærlighet.
Fylkesvei 3762
Strekningen ble fastlagt 2019, og består av de tidligere fylkesvei 70 (Vest-Agder) og fylkesvei 261 (Aust-Agder).
Slimåler
Slimåler er en liten gruppe kjeveløse fisker.
Som navnet antyder, er slimålene lange, tynne fisker (opptil 1 m). De er imidlertid ikke i slekt med ålefisker, som er egentlige beinfisker.
Slimet
Slimålenes hud avgir et slimete sekret, og deres evne til å produsere slim til forsvar er uovertruffen i dyreriket. I løpet av sekunder kan en slimål gjøre en bøtte med vann om til en gelatinaktig masse. Dette slimet består av to typer celler; slimceller som svulmer opp i kontakt med havvannet og lange trådceller som holder den slimete massen sammen. Disse fibrene har vist seg å ha mange egenskaper til felles med edderkoppsilke. Slimet brukes primært til forsvar, men det er mulig at det også tjener andre funksjoner.
Kroppens bestanddeler
Munnen er omgitt av føletråder. Øynene er rudimentære og mangler linse. At noen av artene har mer utviklete øyne enn andre forteller at de dårlig utviklete øynene er en sekundær egenskap og en tilpasning til de mørke havdypene hvor de holder til. Vann tas inn gjennom en enkelt åpning over munnen og presses over gjellene. Slimåler er i stand til å «nyse» for å rense «neseåpningen» for slim. Antall gjellesekker varierer etter hvilken gruppe slimål det er snakk om, de kan være helt nede i 5–6 par eller helt oppe i 14–15 par. Noen har en felles åpning for alle gjellene, andre har en åpning for hver gjelle.
Øvrige karakteristika
Blant trekk som mangler helt hos slimålen er larvestadium, finnestråler i finnebremmen og ryggvirvler. På grunn av et tett nettverk med blodårer i huden gikk man tidligere ut fra at de også var i stand til å ta opp oksygen gjennom huden, men nyere resultater viser at blodårenes oppgave tvert imot er å forsyne hudvevet med okysgen når det meste av kroppen ligger begravet i oksygenfattig slam. En av flere unike egenskaper er at slimålen har tre ekstra hjerter og et blodkarsystem som er det mest primtive av alle virveldyr.
Slimålene foretrukker mudderbunn i mørke og kjølige omgivelser. Her graver de seg ned i mudderet store deler av tiden og danner en liten mudderhaug hvor øverste del av hodet stikker opp for å trekke inn vann over gjellene og sortere vannet for lukter. I områder hvor bestanden av individer er tett kan det se ut som om bunnen er tett besatt med små vulkankratere.
De er avhengige av relativt høyt saltinnhold siden blodets saltholdighet samsvarer med de marine omgivelsenes saltholdighet (osmotisk likevekt). Når det ikke er behov for å regulere saltbalansen er også nyrene svært dårlig utviklet. Det er derfor sannsynlig at slimålenes stamart aldri har hatt tilhold i ferskvann, slik tilfellet er med de øvrige virveldyrene.
Som unge individer er de hermafrodittiske, dette gjelder ikke kjønnsmodne individer. Trolig har de få naturlige fiender og en lav dødelighet. Høy alder, få og store egg og store populasjoner tyder på dette. En lav reproduksjonsevne ville da bety at bestandene ville trenge lang tid på å bygge seg opp igjen dersom de ble hardt beskattet.
Næringsgrunnlag
De ble tidligere antatt å føre et hovedsakelig parasittisk levevis likesom niøyene, men det er nå klart de de livnærer seg i stor grad på åtsler og først og fremst jakter på virvelløse dyr som leddormer og lignende, som det finnes store mengder av i habitatene hvor de lever. De angriper også fisk som er syk, skadd eller svekket på annet vis om anledningen byr seg. Her leter de seg frem til et svakt punkt på fisken, som gjellene eller endetarmsåpningen, og bruker horntennene til å rive seg inn i fisken og spise den innenfra. Selv døde hummere og andre dyr med hardt hudpanser er de i stand til å trenge inn i og fortære. Til å mangle egentlige kjever har de en betydelig kraft i munndelene sine. På grunn av deres lave metabolisme kan de klare seg uten mat i flere måneder.
I Norge
I norske farvann forekommer én art, (vanlig) slimål (Myxine glutinosa).
Aleksander Olsen
Aleksander Olsen eller Alexander Olsen er navnet til flere personer:
I’m Not There
I'm Not There er en amerikansk film fra 2007 regissert av Todd Haynes. Filmer er inspirert av livet til Bob Dylan, og følger sangeren gjennom sju viktige perioder i livet hans ved å bruke seks forskjellige skuespillere (Marcus Carl Franklin, Ben Whishaw, Heath Ledger, Christian Bale, Richard Gere og Cate Blanchett), uten at noen kalles Bob Dylan.
Navnet på filmen kommer fra sangen «I'm Not There», spilt inn av Bob Dylan og The Band i det som er kjent som The Basement Tapes-innspillingene. Sangen ble ikke gitt ut offisielt før filmens lydspor kom ut i 2007, men den figurerte på flere bootlegs, som The Genuine Basement Tapes og A Tree With Roots.
Filmen skiller seg fra andre biografiske filmer som Ray og Walk the Line, på grunn av utradisjonell fortellermåte, samt at filmen bygger like mye på legenden om Dylan som den virkelige historien om Dylan.
Filmen premierte på den 34. Telluride Filmfestival 31. august 2007. Den hadde nordisk premiere under Bergen Internasjonale Filmfestival 23. oktober 2007, og fikk full distribusjon i Norge 18. januar 2008.
Filmmusikk
Filmmusikken ble gitt ut 30. oktober 2007.
John Does versjon av «Pressing On» kom på 52.-plass da Rolling Stone kåret de 100 beste sangene i 2007, mens Sonic Youths cover av «I'm Not There» ble rangert som nummer 83 på Pitchforks liste over de 100 beste sporene i 2007.
Grytten kirke
Grytten kirke ligger i bygda Veblungsnes i Rauma kommune. Den er en del av Den norske kirke og er prostikirke i Indre Romsdal prosti i Møre bispedømme. Vreim beskriver den som en konsekvent innredet og gjennomført åttekantkirke.
Kirken ble bygd i 1829 av treverk. Den har en åttekantet form. Den er bygd med Sør-Fron kirke i Gudbrandsdalen som forbilde. Sør-Fron kirke er en stor steinkirke, bygd som en åttekant utstrakt i bredden. Grytten kirke er forenklet i forhold til Sør-Fron, og framstår med grunnplan som en regulær åttekant. Den har to høyder med vinduer slik at det blir mye lys på galleriet som går rundt hele skipet. Grytten kirke er den eneste med Sør-Fron som direkte forbilde. Tømmerkirken på Veblungsnes er imidlertid enklere utformet ved at åttekanten er likesidet og ikke strukket ut som i Sør-Fron, og ved at taket er uten knekk. Interiøret i Grytten kirke viser tydelig at Sør-Fron har vært forbildet.
Kirken har to kirkeklokker. Den ene ble sendt til omstøpning i Holland i 1751, den andre kirkeklokken er eldre.
Tidligere kirker
Kirken ble bygd fra restene av en eldre kirke, som opprinnelig stod mellom den gamle prestegården på «Grytina» («Gryttina») og Brønnsletta. Denne kirken måtte rives fordi den var truet av å bli begravd i sand. To dalfører møtes ved det opprinnelig kirkestedet, og sideelven Istra munner ut i Rauma nedenfor det gamle kirkestedet. Kirkestedet lå på vestsiden av elven Rauma som har gravd seg ned i terrenget slik at elvebredden er høy og bratt opp mot det gamle kirkestedet. Fra 1600-tallet var det, trolig på grunn av uthogging av skog, stor sandflukt som dekket til kirkestedet og terrenget rundt med høye sanddyner. Arkeologiske undersøkelser i 1983 avdekket ruinene av kirken oppført i 1728 og murene av eldre tredje kirke på Grytina. Trekonstruksjonene funnet på stedet gir inntrykk av jordgravde vegger, selv om funnene er usikre. Da Gryttenveien (fylkesvei 174) ble utbedret, ble det avdekket et stort gravfelt fra jernalder. Dette gravfeltet ligger nær og med synskontakt fra kirkestedet. Nær det gamle kirkstedet på Grytten gård ble det også påvist en mulig båtgrav. Kirken er nevnt første gang i 1364 som sognekirke. Grytina eller Grytten gård kan i middelalderen ha vært en naturlig samlingsplass, gården Devold som var vertskap for Romsdalsmarkedet ligger på andre siden av elven. Den var ikke bro og folk ble fraktet over elven med båt. Har trolig vært tre kirker på Grytina, dagens kirke på Veblungsnes er den fjerde.
Interiøret
Kirken har prekestolalter: Alteret med prekestolen er satt rett på hovedgulvet uten noen forhøyning med benkene tett inntil. Åttekanten brukt på denne måten samler prest og menighet tett sammen. Også dette er bygd med Sør-Fron kirke som forbilde, men noe forenklet. En del elementer er slavisk kopiert. Der Sør-Fron kirke over altertavlen har innsatt to tiloversblevne voluttkonsoller fra den gamle prekestolen, har Grytten kirke fått nylaget slike konsoller ved byggingen. Sør-Fron kirke har øverst på alterveggen en oval strålekrans hvori er skrevet Guds navn på hebraisk - Jahve. De som bygde Grytten kirke må ha misoppfattet dette til å være et årstall, for i Grytten kirke er det årstallet for kirkens bygging som er omgitt av de guddommelige stråler.
På galleriet i kirka henger et krusifiks som trolig er fra slutten av 1200-tallet.
Veikirke
Kirken er åpen som veikirke om sommeren.
Liatårnet
Liatårnet 341 moh. er det høyeste punktet på øya Sotra, og ligger på et fjellmassiv som strekker seg i nord – sør retning mellom Bildefjellet og Haganes. Fra toppen er det storslått utsikt over Sotra med lyngheier og myrer, grå steinknauser, øyer og holmer, og videre i alle himmelretninger: Hjeltefjorden i nord, Byfjellene rundt Bergen i øst, Folgefonna i sørøst og Nordsjøen i vest. Liatårnet er mest framtredende fra vest med steile bergflater av gneisgranitt, smale fjellhyller og bratte stup. Opprinnelig var planen å bygge Fjell festning oppe på selve toppen, men dette ble ikke noe av.
Da isen langsomt trakk seg tilbake etter første istid, sørget den gradvise avlastningen fra den tunge isen for at Sotra og landområdene nedover langs kysten hevet seg «skjevt», det vil si at vestsiden ofte er svært bratt og steil, mens en på østsiden ofte finner slake helninger. Så er også tilfellet med Liatårnet og fjellrekken som går langs Sotra: i vest er fjellene bratte og ulendte, mens de i øst er slake. Første ledd i navnet viser til gårdsnavnet Li, en gård som ligger like sørøst for fjellet.
Callaway Golf
Callaway Golf Company, grunnlagt i 1982, er en amerikansk produsent av golfutstyr. Selskapet produserer den berømte «Big Bertha»-serien med køller og sponser en rekke kjente golfere som Phil Mickelson, Annika Sörenstam og Michael Campbell.
Frydendal kirke
Frydendal kirke er en langkirke fra 1879 i gamle Søndeled kommune (nå Risør kommune) Agder fylke, og er tegnet av arkitekt Henrik Nissen. Før 1. januar 2006 ble betegnelsen Ytre Søndeled kirke brukt. Ytre Søndeled menighet er slått sammen med Risør menighet til nye Risør menighet.
Byggverket er i tre og har 300 plasser. Kirken har to tårn i vest. Det er kirkegård ved kirken, som står på toppen av et høydedrag på nordsiden av fylkesvei 416 vest for Risør by.
Randy Williams
Randy Luvelle Williams (født 23. august 1953 i Fresno, California) er en tidligere amerikansk lengdehopper.
Williams stod på seierspallen ünder to OL. I OL 1972 i München vant han gull med et hopp på 8,24 m, foran tyskeren Hans Baumgartner og landsmannen Arnie Robinson. Under OL 1976 i Montréal tok han sølv med 8,11 m, slått av Arnie Robinson.
I kvalifiseringen til OL 1972 hoppet Randy Williams 8,34. Denne prestasjonen var ikke bare årsbeste i verden i 1972, det er den dag i dag gjeldende juniorverdensrekord.
R1
R1 var Sveriges første kjernereaktor. Den var i drift fra 13. juli 1954 til 6. juni 1970 på KTHs campus ved Valhallavägen i Stockholm.
Da reaktoren ble satt i drift klokken 18.59 13. juli 1954 var det tolv år etter at Enrico Fermi i Chicago, Illinois i USA for første gang i menneskehetens historie satte igang en kjernereaktor.
Byggeselskapene, under hva som nå er Q-Husen på KTH-området i Stockholm, begynte arbeidet allerede i 1950. Som en interessant parallell kan det nevnes at Fermis Chicago Pile #1 også holdt til på et universitetsområde, nærmere bestemt på en squashbane ved University of Chigago.
Reaktoreffekten var opprinnelig 300 kW, men ble senere til 1 MW.
Ole Ivars så klart!
Ole Ivars så klart! er et musikkalbum av Ole Ivars, utgitt i 2006.
Falkoneri
Falkoneri, også kjent som falkejakt eller falkonering, er jakt på småvilt og andre fugler med dresserte rovfugler. De fuglene som brukes til jakten er ørner, hauker og falker og andre rovfugler. Jaktformen har eksistert i mer enn 4000 år. Falkoneri ble i 2019 oppført på UNESCO s representative liste over verdens immaterielle kulturarv.
Falkonering blir ofte utført av falkonerer på hesteryggen. I mange tilfeller samarbeider også rovfuglen med en eller flere jakthunder, for eksempel mynder.
I eldre tider ble prosessen å framskaffe falker og andre rovfugler til slik jakt gjerne under samlebetegnelsen falkefangst. Falkefangst ble gjort allerede i middelalderen i Norge. I Tysvær i Rogaland har det blitt rekonstruert en falkefangsthytte som stod ferdig i 2016. Falkonering drives ikke i Norge i dag. I noen land får falker eget falkepass, slik at rovfuglen kan reise med falkoneren på fly.
De eldste tider
Det er historiske hentydninger at de første forsøk på å temme rovfugl for jakt kan ha skjedd i Mesopotamia hvor de eldste redegjørelser er datert til rundt 2000 f.Kr. Det er også en del representasjoner av rovfugl i nordlige Altajfjellene i vestlige Mongolia. De tidligste bevisene for faloneri stammer fra Sargon IIs tid som konge i Assyria (722-705 f.Kr.) hvor det er bildeframstilling av rovfugler som forlater eierens arm, blant annet på segler og relieffer. Falken var en symbolsk fugl for oldtidens mongolske stammer. Det er referanser til falkoneri i Kina så tidlig som 680 f.Kr. I løpet av den tyrkiske perioden i Sentral-Asia på 600-tallet e.Kr. ble figurer i steinristninger av falker på hesteryggen beskrevet på bergveggen i Kirgisistan.
Europa
Falkoneri ble antagelig innført i Europa ved Middelhavet fra rundt 400 e.Kr., bevitnet i at en forfatter skrev om sitt behov i ungdommen til å ha «en rask hund og storartet hauk». Germanske stammer i nordlige Europa begynte med praksisen en gang på 500-tallet, og ved 875 ble det praktisert over hele vestlige Europa, inkludert angelsaksiske England.
Keiser Fredrik II av Det tysk-romerske rike (1194–1250) er generelt anerkjent for å hatt stor kunnskap om falkoneri, og skaffet seg førstehånds kunnskap fra arabisk falkoneri hvor han skaffet seg en kopi av arabiske Moamyns håndbok i sporten, Kitab al-mutawakkilī, oversatt som De Scientia Venandi per Aves. Keiser Fredrik skrev selv korreksjoner til denne avhandlingen i 1241, noe som førte til De Scientia Venandi per Aves, og hans egen avhandling De arte venandi cum avibus («Kunsten å jakte med fugler»).
Falkoneri hadde høy status i Europa i middelalderen. Det finnes fortsatt falkoneri i mange europeiske land, og den internasjonale organisasjonen for falkonering og bevaring av ville rovfugl, IAF, har medlemmer fra over 80 land. Utenfor Europa er falkoneri fortsatt i bruk for matauk.
Falkoneringsmetoden er stadig mer etterspurt på rullebaner for å bruke rovfugler aktivt til å beskytte fly og flyplasser, gjennom at rovfuglene jager vekk andre fugler, som ellers kan havne i jetmotorene til flyene og forårsake store katastrofer. Skolen Maximilian Hell er en grunnskole i Slovakia hvor elevene har ansvar for og steller rovfugler. Andre program som underviser om hvordan falkoneringsteknikker brukes til bevaring av ville rovfugler, er SLP som knytter sammen skolen på tvers av landegrenser for å lære om både ville og trente rovfugler. Blant annet har Bryne skule i Rogaland deltatt i et skoleopplegg.
Falkefangst i Norge
Falkefangst er kunsten å fange rovfugler til bruk i jakt.
Da Håkon Jarl skulle betale danskekongen Harald Blåtann for den delen av Norge han hadde overtatt, forteller Snorre Sturlason at jarlen betalte 100 mark gull og 60 falker eller hauker i skatt. Det viser at det foregikk organisert fangst i Norge senest på slutten av 900-tallet, og at Harald Blåtann visste å verdsette fangsten.
To hønsehauker i Gokstadhaugen viser at rovfuglfangst var etablert i Norge tidlig på 900-tallet. Men man vet ikke hvor langt tilbake i tid fangsten egentlig går eller hvordan den foregikk. Funn av rovfugler i graver fra 400-tallet i Sverige forteller i hvert fall at fangsten er svært gammel i Skandinavia.
Gulatingsloven regnes å ha sine røtter i sen vikingtid. I den står det:
I Magnus Lagabøtes landslov fra 1200-tallet er kongens rettigheter skjerpet på grunneiers bekostning. Kongen eier nå alle falker i fjellene. Falker som skal selges, må tilbys kongen først. Og kongen kan fritt fange falker på annen manns eiendom.
Immateriell kulturarv
Falkonering ble i 2019 innskrevet på UNESCOs liste over mesterverker i muntlig og immateriell kulturarv. Landene UNESCO oppgir på listen er Belgia, Frankrike, Italia, Kasakhstan, Katar, Marokko, Mongolia, Østerrike, Pakistan, Portugal, Saudi-Arabia, Spania, Sør-Korea, Syria, Tsjekkia, Ungarn og De forente arabiske emirater, Østerrike og Ungarn (2013) og Tyskland (2016).
Unga Sambandið
Unga Sambandið (egentlig Ungmannafelagið Samband) er ungdomsorganisasjonen til det borgerlige partiet Sambandsflokkurin, som ønsker Færøyenes fortsatte samhørighet med Danmark. Unga Sambandið ble stiftet i Tórshavn 16. januar 1980, og ble omgjort til en avdeling for Suðurstreymoy ved dannelsen av partiets nye landsdekkende ungdomsorganisasjon med samme navn den 3. april 1986. Unga Sambandið lå nede under bankkrisen fra 1992 til 1996.
Ankang (andre betydninger)
Ankang kan sikte til:
Mongolia under Sommer-OL 2000
Mongolia under Sommer-OL 2000. Tjue sportsutøvere, tolv menn og åtte kvinner fra Mongolia deltok i seks sporter, friidrett, boksing, bryting, svømming, skyting og judo under Sommer-OL 2000 i Sydney. Det var niende gangen som Mongolia deltok i et sommer-OL, de vant ikke noen medalje.
Alkefugler
Alkefamilien (Alcidae) eller alkefugler (Alciformes) er en familie med sjøfugler som inngår i ordenen vade-, måse- og alkefugler (Charadriiformes), der den er én av fem familier i underordenen måkefugler (Lari). Dette er arter som tilbringer mesteparten av året på åpnet hav, og bare kommer inn til kystene for å hekke. Familien inkluderer 24 nålevende arter i ti slekter, samt én utdødd art – geirfugl – i den monotypiske slekten Pinguinus.
Atferd
Alkefuglene omtales iblant som «Nordhalvkulas pingviner», fordi de fyller den samme økologiske nisjen som pingvinene på Sørhalvkula – og attpåtil ligner en god del: De er dyktige svømmere og dykkere, og bruker vingene sine til fremdrift under vann. (Største dokumenterte dybde er 200 m hos lomvi.) De tilbringer hele året på havet, der de lever av fisk og små krepsdyr, og kommer bare til kystene for å hekke. De legger 1–2 egg. Riktignok kan alle dagens alkefugler fly (i motsetning til pingvinene). Men de er ikke spesielt gode flygere, ikke minst fordi de har de minste vingene i forhold til kroppsstørrelsen av alle flygedyktige fugler.
Selv om det bare fins 24 arter av alkefugler, og selv om alle lever i det samme miljøet, er det store forskjeller i kroppsbygning og levevis: Kroppsvekten varierer fra under 100 g (flekkdvergalke) til over 1 kg (lomvi). Før den døde ut tilhørte også geirfuglen denne gruppa. Den kunne veie hele 5 kg. Reirene lages i bratte stup i fuglefjell (f.eks. alke), i sprekker eller hulrom under steiner (f.eks. alkekonge), i selvgravde huler (for eksempel lunde) eller oppe i trær (marmordvergteist). Mens ungene forlater reiret etter to dager hos starikene, tar det opptil to måneder hos f.eks. neshornlunde. Klimatisk forekommer alkefugler i både arktiske, subarktiske, tempererte og subtropiske strøk.
Inndeling
Inndelingen følger HBW Alive og er i henhold til Nettleship & Bonan (2018). Norske navn følger Norsk navnekomité for fugl og er i henhold til Syvertsen et al. (2008) og Syvertsen et al. (2017).
Forsøl
Forsøl (nordsamisk: Sivlu) er ei fiskebygd i Hammerfest kommune i Finnmark. Den ligger på nordsida av Kvaløya, rundt 10 km fra byen Hammerfest. Bygda har skole, med skoletrinn fra 1.-10. klasse, samt barnehage. Andre arbeidsplasser i bygda er fiskebruket.
Darre-Jenssens plass (Oslo)
Darre-Jenssens plass ligger på Tåsen i Oslo, der Kaj Munks vei og Nordbergveien krysser hverandre.
Plassen ble i 1951 oppkalt etter Hans Jørgen Darre-Jenssen, tidl. arbeidsminister, direktør for NSB (1912–1919), Akersbanene (1919–1935), og president i Norges Røde Kors.
Concierge
Concierge (fransk; ) er en yrkesbetegnelse for en portner/portier som bistår beboere eller gjester i en bygård eller et hotell med daglige gjøremål. Conciergerollen oppstod opprinnelig i Frankrike som en tjeneste som hos oss befinner seg et sted mellom portner, vaktmester og visevert. Betegnelsen er i utbredt brukt på større hoteller rundt om i verden. Her er oppgavene å hjelpe gjestene med billett- og bordbestillinger eller bestilling av leiebil eller privatfly, altså en slags administrerende tjener eller butlerfunksjon.
Yrkesgruppen har sin egen, internasjonale organisasjon, Les Clefs d'Or, som ble dannet i Frankrike i oktober 1929. Den hadde 80 år senere mer enn 3 000 medlemmer i over 50 land. En concierge tilknyttet foreningen bærer to gyldne, korslagte nøkler på jakkeslaget.
I Norge er conciergene organisert gjennom Norsk Hotellportierforening. Den har vært medlem av Les Clefs d'Or siden 1956.
Katy Lied
Katy Lied er det fjerde albumet fra amerikanske Steely Dan, utgitt i mars 1975. Dette er det første albumet der Steely Dan ikke lenger er et band, men mere et prosjekt under kontroll av Walter Becker og Donald Fagen. Flere av de andre medlemmene i bandet hadde lyst på å gi konserter, noe duoen Becker/Fagen på dette tidspunktet ikke var interessert i. Alle musikerne som medvirker på albumet bortsett fra Becker og Fagen er kreditert som studiomusikere. Dette er også det første albumet der Michael McDonald medvirker.
Ørjan Berg Hansen
Ørjan Berg Hansen (født 29. april 1984 i Larvik) er en norsk tidligere fotballspiller som la opp med aktiv fotball etter å ha spilt for ut 2012-sesongen.
Katy Lied
Under innspillingen og lydmiksingen av albumet mente Becker og Fagen at kvaliteten på lyden var under pari. Årsaken til problemene var en enhet for DBX-støyreduksjon som ikke fungerte som den skulle. Problemene ble ikke løst til duoens tilfredsstillelse, og det påstås at Becker og Fagen lenge nektet å høre den ferdige og utgitte versjonen av albumet.
Ørjan Berg Hansen
Berg Hansen har tidligere spilt for Larvik Turn, Sandefjord Fotball og Kongsvinger. Berg Hansen skrev under på en toårskontrakt med Hamarlaget den 1. desember 2011, hvor han ble gjenforent med sin tidligere trener Vegard Skogheim.
Katy Lied
Sporliste
Alle låtene er skrevet av Walter Becker og Donald Fagen.
Highway Connection
Highway Connection er et countryband som ble startet vinteren 1985 av Maurits Opsahl og Øyvind Stubberud. Bandet ble senere et ettertraktet backingband for norske og utenlandske artister. Highway Connection har jobbet med Skeeter Davis, Jill Johnson, Arne Benoni, Teddy Nelson, Ottar «Big Hand» Johansen m.fl. Highway Connection opparbeidet seg også stor respekt både i inn og utland, og hadde store fanskarer over hele Skandinavia.
Gitarist Rune Rønnvik fra Glomfjord kom senere med sammen med keyboardist Ronny Ødegard fra Raufoss.
Den senere utgaven av Highway Connection, og som regnes for den beste besetningen var med vokalist Trond Tollin (Trondheim), gitarist Bjørn Pedersen (Dønna), bassist Rune Holandsjø (Dønna), og trommeslager Maurits Opsahl (Hundorp). I denne perioden hadde også bandet flere backingoppdrag for kjente artister, men fulgte også opp sin egen bandkarriere med turneer i Norge. Andre medlemmer i Highway Connection fra 1986-1997 har vært: Hugo Risan (Bergen), Jan Ove Hummel (Bergen), Thorleif Lund (Sandefjord), Carl Heatley (Cornwall/Oslo), John Sanderson (Nashville), Ragnar Nilsberg (Espa), Ulf Dalberg (RIP) (Gjøvik), Halvard Lyshaug (Manndalen), Tom Gundersby (Hurdal), Johnny Saug (Askim)
Bandet dro sommeren og høsten 2011 ut på en "Reunion Tour" med følgende besetning: vokalist Trond Tollin (Trondheim), gitarist Bjørn Pedersen (Dønna), bassist Rune Holandsjø (Dønna), og trommeslager Maurits Opsahl (Hundorp).
Andrei Anghel
Andrei Anghel (født 17. november 1989 i Sinaia i Romania) er en rumensk aker som har konkurrert siden 2004. Hans beste plassering i FIL World Luge Championships er en 16.-plass i mennenes dobbel i Lake Placid i New York i 2009. Han deltok i aking i Vinter-OL i 2010.
Lauritz Dorenfeldt
Lauritz Jenssen Dorenfeldt (født 3. februar 1909, død 15. april 1997) var en norsk jurist. Han var Norges riksadvokat fra 1968 til 1979, da Magnar Flornes overtok. Mens han var statsadvokat var han aktor i en rekke berømte og omstridte saker i 1950- og 1960–årene, blant annet Uten en tråd-saken og Torgersen-saken. Han var også involvert i Liland-saken. Han publiserte flere fagartikler i diverse norske og nordiske juridiske tidsskrifter.
Dorenfeldt ble cand.jur. ved Det Kongelige Frederiks Universitet i 1934 og arbeidet som dommerfullmektig og sakførerfullmektig før han i 1945 ble ansatt som hjelpedommer ved kriminaldommerembedet i Aker. Han ble statsadvokat i Oslo i 1947 og tjenestegjorde som statsadvokat til han ble utnevnt til riksadvokat i 1968.
Dorenfeldt ble av de radikale bevegelsene på 1960-tallet betraktet som en moralens vokter, der han blant annet talte moralismens sak under Uten en tråd-saken. Ole Paus utgav visen «Balladen om L. J. Dorenfeldt» på platen Nye Paus-posten i 1977.
Eueides
Eueides er en slekt av tropiske pasjonsblomstsommerfugler som hører til underfamilien Heliconiinae i den store familien flikvinger (Nymphalidae). De ble tidligere gjerne regnet som en egen familie, Heliconiidae.
Nesten alle artene har larver på pasjonsblomster (slekten Passiflora, Passifloraceae).
Levevis
Eueides-artene kan finnes både i skog (særlig tropisk regnskog) og i mer åpne habitater. Nesten alle har larver som lever på pasjonsblomstfamilien (Passifloraceae).
The Madwoman in the Attic
The Madwoman in the Attic (The woman Writer and the Nineteenth Century Literary Imagination) er et litteraturteoretisk verk innen feministisk litteraturteori, skrevet av Sandra M. Gilbert og Susan Gubar. Verket ble først utgitt i 1979, og deretter en ny utgave i 2000. Gilbert og Gubar tar for seg kvinnelige forfattere fra attenhundretallet, med vekt på forfattere som Jane Austen, Charlotte Brontë, Emily Dickinson og George Eliot. Tittelen «The Madwoman in the Attic» henspiller på handlingen i en roman av Charlotte Brontë, Jane Eyre. Teorien som presenteres handler om hvordan de kvinnelige forfatterne, i sin kamp for å bli anerkjent på et ellers mannsdominert litterært område, måtte overvinne mytene og stereotypene som var knyttet opp til kvinnen som kjønn. Gilbert og Gubar presenterer to ulike versjoner av den kvinnelige stereotypen, engelen og den gale kvinnen, og viser hvordan disse to kvinneskikkelsene utgjør sentrale deler i kvinnenes forfatterskap.
Nivå for fri konveksjon
Nivået for fri konveksjon (engelsk: Level of Free Convection, LFC) er et nivå i atmosfæren der temperaturen begynner å falle raskere enn den fuktigadiabatiske temperaturendringen til en mettet luftpakke i samme nivå.
Den vanligste måten å finne nivået for fri konveksjon på i et diagram, er å løfte en luftpakke fra lavere nivå tørradiabatisk til den krysser linjen for blandingsforholdet til pakken. Fra der kan en følge pakken fuktigadiabatisk til temperaturen til pakken er lik temperaturen til omgivelsene. Hvis temperaturen til pakken da er høyere enn omgivelsene dersom en løfter pakken videre langs fuktigadiabaten har in funnet nivået for fri konveksjon.
Den ideelle gassloven (PV = nRT) gir at volumet til luftpakken er større enn den omliggende luften etter nivået for fri konveksjon. Luftpakken er lettere enn luften i omgivelsene, og vil fortsette å stige til temperaturen er lik omgivelsene. Dersom luftmassen har et eller flere nivåer for fri konveksjon er den potensiell ustabil og kan føre til konvektive skyer som cumulus eller tordenskyer.
MS «Ullensvang»
MS «Ullensvang» var et motorskip bygget i 1952 for Hardanger Sunnhordlandske Dampskipsselskap (HSD). Skipet gikk i rutefart for HSD til 1980 i kombinert laste og passasjertrafikk sammen med MS «Ulvik». «Ullensvang» og «Ulvik» byttet på å gå i rutene Hardanger og Bergen, og Hardanger, og Hardanger og Stavanger. Det var to ukentlige avganger fra hver av byene og skipene skiftet over i den andre ruten enten i Norheimsund eller i Ulvik. Fra 1969 var «Ullensvang» reservebåt i flåten til HSD:
I 1980 ble «Ullensvang» solgt til Karibien hvor det fikk som lasteskip i cirka 18 år. Etter et motorhavari i 1998 endte skipet strandet i Nevis. Det er antatt at det senere ble fjernet og hugget opp.
Sør-Kina-havet
Sør-Kina-havet er den delen av Stillehavet som avgrenses av det asiatiske fastlandet og øyene Sumatra, Borneo, Luzon og Taiwan. Følgende land har kyst mot Sørkinahavet: Kina, Vietnam, Malaysia, Indonesia, Brunei, Filippinene og Taiwan.
Sør-Kina-havet har forbindelse mot Øst-Kina-havet i nord gjennom Taiwanstredet, mot Filippinerhavet i øst gjennom Luzonstredet, mot Javasjøen i sør mellom Sumatra og Borneo, og mot Andamanhavet og Indiahavet i vest gjennom Malakkastredet. Mot det asiatiske fastlandet danner Sørkinahavet to store bukta ; Tonkinbukta i nordlige Vietnam og sørlige Kina.
Det store havstykket omfatter 3,500,000 km². Det er over 200 små øyer og rev rundt omkring i havet, mange av dem omstridt mellom de omliggende land.
Veobreahesten
Veobreahesten (også Veobrehesten) er et fjell i Lom kommune i Innlandet fylke. Fjellet ligger ved den nordvestre enden av Veobrean.
Veobreahesten ble førstegangsbesteget av Knut Olsen Vole og Diderik B. Burchardt i 1949, og er den siste toppen på det norske fastlandet som ble besteget.
Søndre Borgesyssel prosti
Historikk
Ved lov av 10.05.1968 om deling av Oslo bispedømme, ble det opprettet et Borg bispedømme bestående av Østfold og Akershus fylker med unntak av Asker og Bærum kommuner. Ved kgl. res. 25.06.1971 med virkning fra 1.1.1973 ble det foretatt endinger i prostiinndelingen i Borg bispedømme. Det ble opprettet et Sarpsborg prosti, som fikk Sarpsborg, Tune og Varteig fra Vestre Borgesyssel prosti og Idd, Halden, Berg og Skjeberg fra Nedre Borgesyssel prosti. Greåker, som senere er utskilt fra Tune prestegjeld, tilhører også Sarpsborg prosti. I 2019 ble prostinavnet endret til Søndre Borgesyssel.
Norges delegasjon til Den europeiske union
Norges delegasjon til Den europeiske union (EU) er Norges største utenriksstasjon, med ca. 60 ansatte. Delegasjonen ledes av ambassadør Rolf Einar Fife. Blant de ca. 40 utsendte diplomatene ved stasjonen er omtrent en tredjedel fra Utenriksdepartementet, mens resten er utsendte fagråder fra øvrige departement.
Historie
EF-delegasjonen ble opprettet i 1988 med Eivinn Berg som første ambassadør.
Hovedoppgaver
Ikke minst på et område som det indre marked er det viktig å følge tett utviklingen i EU og bidra med norske synspunkter så tidlig som mulig. Mer enn 70 % av norsk eksport går til EU-markedet. Gjennom EØS blir EU-regelverket på de områder EØS-avtalen dekker, også en del av norske lover og forskrifter.
Et annet viktig område er Schengen-traktaten, hvor Norge sammen med Island og Sveits er en del av EU-samarbeidet om blant annet yttergrensekontroll, visum, og deler av retur- og politisamarbeidet. EU er også blitt en stor utenrikspolitisk aktør, og en viktig samarbeidspartner for Norge i internasjonale operasjoner.
Avisa Trondheim
Avisa Trondheim ble etablert som Arbeider-Avisen i 1924, fra 1946 Arbeider-Avisa og byttet navn til Avisa Trondheim i 1993. Avisa var en dagsavis, utgitt i Trondheim fram til nedleggingen i 1996. Selv etter siste navnebytte ble avisa stort sett kalt for «Arbeider-Avisa».
Født av partisplittelse
Avisa så dagens lys som følge av den andre partisplittelsen i Arbeiderpartiet høsten 1923. I motsetning til i det meste av landet, fikk kommunistene flertall i den lokale partiorganisasjonen i Trondheim. Kommunistene sikret seg derfor partiets eiendommer, inkludert partiavisa Ny Tid som ble startet i 1899. Blant Ny Tids mest kjente journalist og redaktør var Martin Tranmæl.
Arbeiderpartiet i Sør-Trøndelag prioriterte arbeidet med å etablere en ny avis, og årsmøtet skrev ut en ekstrakontingent til formålet. Ny avis kom på gata 15. mars 1924 under navnet «Arbeider-Avisen – organ for det norske Arbeiderparti». I partiet så mange den nye avisa som en direkte etterfølger av Ny Tid.
«Trøndelag Social-Demokrat», som ble etablert av de sosialdemokratiske utbryterne av Arbeiderpartiet etter den første partisplittelsen i 1917 grunnet innmeldingen i Komintern, ble tatt opp i Arbeider-Avisen ved partisamlingen i 1927. Også Levanger-avisa Folkets Rett ble tatt opp i Arbeider-Avisen, som dermed gjorde avisa til Arbeiderpartiets organ i Trøndelag.
I 1939 tapte Ny Tid kampen mot Arbeider-Avisen som arbeiderklassens talerør i Trøndelag og la ned. Johan Nygaardsvolds regjering hadde skapt økt oppslutning om Arbeiderpartiet i Nygaardsvold egen landsdel og dette tjente Arbeider-Avisen på.